Leonardit

Leonardit je mäkký voskový, čierny alebo hnedý, lesklý, sklovitý mineraloid, ktorý je ľahko rozpustný v alkalických roztokoch. Je to oxidačný produkt hnedého uhlia, získaný povrchovou ťažbou. Je bohatým zdrojom humínových kyselín (až 90 %) a používa sa ako pôdny kondicionér, stabilizátor ionomeničových živíc pri úprave vody, The mineral industry of North Dakota, USGS report on non-fuel minerals in North Dakota a pri sanácii znečisteného prostredia. Bol pomenovaný po A. G. Leonardovi, prvom riaditeľovi North Dakota Geological Survey, ako uznanie za jeho prácu na týchto ložiskách. 

 Ťažba 
Leonardit sa nachádza v blízkosti povrchových ložísk lignitu. Predpokladá sa, že leonardit vzniká oxidáciou hnedého uhlia. Tento predpoklad možno podporiť porovnávacími chemickými analýzami leonarditu a lignitu. 

 Výskyt 
Leonardit bol prvýkrát opísaný v Severnej Dakote a nachádza sa v spojení s prakticky všetkými ložiskami hnedého uhlia.  Leonardit bol celosvetovo opísaný aj z ložísk lignitu alebo subbitúmenového uhlia, napr. v Alberte v Kanade,  v Achlade a Zeli v Grécku, Kalaitzidis, S., Papazisimou, S., Giannouli, A., Bouzinos, A., Christanis, K., 2003: Preliminary comparative analyses of two Greek leonardite, Fuel, 82, 7, s. 859-861, https://doi.org/10.1016/S0016-2361(02)00368-X v Turecku, v Bacchus Marsh v Austrálii Victorian Competition & Efficiency Commission, Inquiry into Regulatory Barries to Regional Economic Development, 15 November 2004. Submission 54 a v Maďarsku.

 Použitie 

 Úprava pôdy 
Na účel úpravy pôdy sa aplikuje buď priamo do pôdy, alebo sa aplikuje spracovaný ako zdroj humínových kyselín. Jeho potenciál ďalej sekvestrovať uhlík, najmä prostredníctvom zrýchleného mikrobiálneho vývoja v pôde, poskytuje základ pre rozsiahly výskum hnedého uhlia ako biologického hnojiva vo Victorii v Austrálii. Latrobe Fertilisers Holdings Ltd official website

 Sanácia kontaminovaných pôd 
Leonardit sa môže pridávať priamo do pôdy, aby sa znížil príjem kovov rastlinami v kontaminovanej pôde, najmä v kombináciii s kompostom . 

 Prísada vo vrtnom priemysle 
Leonardit sa osvedčil ako prísada pri vrtoch na prieskum a ťažbu uhľovodíkov alebo geotermálnej energie. Riedi a stabilizuje vrtné výplachy, udržuje ich na konštantnej teplote a pri teplotách okolo 150°C zabraňuje vytvrdzovaniu vápenného kalu. 

 Referencie 

 Iné projekty 

Kategória:Organáty
Kategória:Uhlie